jkorsvik/nowiki_second_scrape_merged huggingface dataset:
København-Bonn-erklæringene

København-Bonn-erklæringene er to separate erklæringer avgitt av Forbundsrepublikken Tysklands og Kongeriket Danmarks regjeringer i 1955. Erklæringene anerkjente rettighetene til nasjonale minoriteter i begge land, mer spesifikt den danske minoriteten i Tyskland og den tyske minoriteten i Danmark. København-Bonn-erklæringene medførte ingen særrettigheter for minoritetene, men slo det fast at folk i grenseområdene selv kunne definere sin nasjonale og kulturelle identitet, og at det ikke skulle forekomme diskriminering på grunnlag av dette.
De to separate erklæringene har svært lik ordlyd. Selv om de formelt sett ikke er bindende under internasjonal lov ble begge raskt implementert i de nasjonale lovverk. 
København-Bonn-erklæringene sikrer at både tyskere og dansker på «feil» side av grensen kan beholde sin nasjonale og kulturelle identitet. Erklæringene danner rammen og den nåværende sameksistensen i Nordslesvig (på dansk side) og Sydslesvig (i Schleswig-Holstein på tysk side).
Savino Guglielmetti

Savino Guglielmetti (født 26. november 1911 i Milano, død 23. januar 2006 samme sted) var en italiensk turner. Han var med i tre OL for Italia, og har to OL-gull og fem italienske mesterskap i turn. Han representerte turnforeningen Artigianelli Club, og senere Società Ginnastica Pro Patria 1883, der han ble trent av Mario Corrias.
Hans første OL var i 1932, her fikk han gull i hopp individuelt, samt at italia vant lagkonkurransen. Med to gull ble han konkurransens nest mestvinnende turner, bak landsmannen Romeo Neri, som fikk 3 gull. Han kom på femteplass sammenlagt.
Det ble ingen medaljer i neste OL, i Berlin i 1936. Med niendeplass i skranke og 14.-plass i ringer ble det bare 12.-plass sammenlagt. Det italienske laget fikk femteplass i lagkonkurransen.
Under OL i 1948, 36 år gammel, vant han heller ingen medaljer, og Italia fikk igjen 5.-plass i lagkonkurransen. Hans beste individuelle resultat ble 11.-plass i ringer og 19.-plass i bøylehest, noe som ga 32.-plass i mangekampen.
På nasjonalt nivå har han fem italienske mesterskap i turn, han ble italiensk mester i 1935 og årene 1937-40.Etter sin karrière som aktiv fortsatte han som instruktør i Società Ginnastica Pro Patria 1883. Han ble skrevet inn i International Gymnastics Hall of Fame i 1998.


== Trivia ==
Som barn var han involvert i to ulykker som kunne blitt fatale. Han ble først overkjørt av en drosje, uten skader, og senere falt han ned fra en fireetasjers bygning, der han reddet seg ved å henge i noen elektriske kabler.


== Referanser ==


== Eksterne lenker ==
(en) Savino Guglielmetti – Olympedia 
(en) Savino Guglielmetti – Sports-Reference (OL-resultater – arkivert) 
(en) Savino Guglielmetti – databaseOlympics.com (arkivert) 
(it) Savino Guglielmetti – Italias olympiske komité 
(en) Savino Guglielmetti – FIG 
Profil  DatabaseOlympics.com
Profil på International Gymnastics Hall of Fame
Banedanmark

Banedanmark (tidligere Banestyrelsen) er et statseid dansk selskap med ansvar for vedlikehold og drift av jernbanenettet i Danmark.
Banedanmark ble skilt ut fra Danske Statsbaner i 1997, og er underlagt det danske Transportministeriet. Selskapet hadde 2 175 ansatte pr. 1. januar 2009. Per Jacobsen er administrerende direktør i Banedanmark.


== Referanser ==


== Eksterne lenker ==
Banedanmark nettsider
František Tikal

František Tikal (født 18. juli 1933, død 10. august 2008 i Praha) var en tsjekkoslovakisk ishockeyspiller som deltok i de olympiske vinterleker 1960 i Squaw Valley og 1964 i Innsbruck.
Tikal vant en olympisk bronsemedalje i ishockey under vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. Tikal spilte sju kamper og scoret to mål i OL-turneringen.


== OL-medaljer ==
1964  Innsbruck -  Bronse i ishockey  Tsjekkoslovakia


== VM-medaljer ==
1965  Tammerfors -  Sølv  i ishockey  Tsjekkoslovakia
1966  Ljubljana -  Sølv  i ishockey  Tsjekkoslovakia
1957  Moskva -  Bronse  i ishockey  Tsjekkoslovakia
1959  Oslo -  Bronse  i ishockey  Tsjekkoslovakia
1963  Stockholm -  Bronse  i ishockey  Tsjekkoslovakia
1964  Innsbruck -  Bronse i ishockey  Tsjekkoslovakia


== Referanser ==


== Eksterne lenker ==
(en) František Tikal – Olympedia 
(en) František Tikal – Sports-Reference (OL-resultater – arkivert) 
(cz) František Tikal – Tsjekkias olympiske komité 
(en) František Tikal – Eurohockey.com 
(en) František Tikal – Eliteprospects.com
Frøhvite

Frøhviten eller endospermen er opplagsnæringen i et frø. Hos blomsterplantene dannes frøhviten ved pollineringa idet en sædcelle fra pollenkornet går sammen med to haploide kjerne fra frøemnet. Dette betyr at frøhviten hos blomsterplantene er triploid. De aller fleste frøplanter har frøhvite som fungerer som næring for kimen når frøet spirer. Et viktig unntak er orkidefamilien som mangler frøhvite og som gjør at et spirende orkidefrø må komme i kontakt med sopphyfer som skaffer næring til den spirende planta.
Nevropsykiatri

Nevropsykiatri er et fagområde som omfatter studiet av psykiatriske symptomer som forekommer ved sykdommer og skader i sentralnervesystemet. Nevropsykiatri er et tverrvitenskapelig fagområde hvor man søker å integrere kunnskaper fra alle kliniske nevrovitenskaper.
Det finnes i Norge ingen egen spesialist-utdanning i nevropsykiatri, men i USA er nevropsykiatri en godkjent medisinsk underspesialitet av psykiatri eller nevrologi. Nevrologene bruker ofte betegnelsen «Behavioral Neurology» om stort sett det samme fagområdet.
En nevropsykiatrisk vurdering vil i tillegg til vanlig psykiatrisk kartlegging omfatte nevrologisk vurdering, nevroradiologiske og nevrofysiologiske undersøkelser. Ofte vil man også gjøre en nevropsykologisk undersøkelse.


== Tilgrensende fagområder ==
Nevrologi
Nevropsykologi
Psykiatri
Geriatri


== Litteratur ==
Værøy, H. & Værøy, M. G. (2004) Nevropsykiatri (2. utg) Gyldendal akademisk ISBN 8205311196
Eksine

Eksine (exine) er den ytre veggen i et pollenkorn. Denne veggen består av svært motstandsdyktig materiale som gjør at pollen bevares godt selv om det utsettes for høye temperaturer eller kjemikalier. Pollen nedbrytes heller ikke i særlig grad av bakterier eller sopp. Eksinen gjør dermed at pollen kan finnes igjen i myrer og fossile lag (se palynologi)
Jan Klapáč

Jan Klapáč (født 27. februar 1941 i Praha) var en tsjekkoslovakisk ishockeyspiller som deltok i de olympiske vinterleker 1964 i Innsbruck og 1968 i Grenoble.
Klapáč vant en olympisk bronsemedalje i ishockey under vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.
Klapáč ble verdensmester i ishockey en gang, 1972 i Praha. Han spilte 110 landskamper for Tsjekkoslovakias herrelandslag i ishockey og scoret 56 mål.


== OL-medaljer ==
1968  Grenoble -  Sølv i ishockey  Tsjekkoslovakia
1964  Innsbruck -  Bronse i ishockey  Tsjekkoslovakia


== VM-medaljer ==
1972  Praha -  Gull  i ishockey  Tsjekkoslovakia
1965  Tammerfors -  Sølv  i ishockey  Tsjekkoslovakia
1966  Ljubljana -  Sølv  i ishockey  Tsjekkoslovakia
1968  Grenoble -  Sølv  i ishockey  Tsjekkoslovakia
1964  Innsbruck -  Bronse i ishockey  Tsjekkoslovakia
1969  Stockholm -  Bronse i ishockey  Tsjekkoslovakia
1970  Stockholm -  Bronse i ishockey  Tsjekkoslovakia
1973  Moskva -  Bronse i ishockey  Tsjekkoslovakia


== Referanser ==


== Eksterne lenker ==
(en) Jan Klapáč – Olympedia 
(en) Jan Klapáč – Sports-Reference (OL-resultater – arkivert) 
(cz) Jan Klapáč – Tsjekkias olympiske komité 
(en) Jan Klapáč – Eurohockey.com 
(en) Jan Klapáč – Eliteprospects.com
Anton av Sachsen

Anton av Sachsen (født 27. desember 1755 i Dresden, død 6. juni 1836 i Pillnitz ved Dresden), med det fulle navn Anton Clemens Theodor Maria Joseph Johann Evangelista Johann Nepomuk Franz Xaver Aloys Januar, også kalt Anton den gode, var konge over kongeriket Sachsen fra 5. mai 1827 til 6. juni 1836.Anton var den femte sønnen, og den tredje som overlevde, av kurfyrste Fredrik Christian av Sachsen og Maria Antonia av Bayern.
Anton overtok tronen i Sachsen etter sin bror Fredrik August I av Sachsen.


== Referanser ==
Dikaryot

Dikaryote celler har som navnet tilsier (di – to, karyos – kjerne) to kjerner, men det spesielle er at disse haploide kjernene ikke er smeltet sammen som hos normale diploide celler. Dikaryote celler finnes i hovedsak noen steder i livssyklus til noen sopper og hos den primære frøhviten hos blomsterplanter.
Patras

Patras (nygresk: Πάτρα; gammelgresk: Πάτραι) er den tredje største byen i Hellas, ved Patrasbukta på nordkysten av Peloponnes, rundt 215 km vest for Athen. Byen ble bygd ved foten av fjellet Panakhaiko med utsyn over Patrabukta. Den er hovedstad i prefekturet Akhaia. 
Patras' byområde består av 160 400 innbyggere, mens det større urbane området, som er dannet innenfor den nye kommunen Patras (i henhold til kommunereformen av 2011), hadde en befolkning på 213 984 (i 2011). Dens kjernebosetning har en historie som strekker seg over 4000 år. I romersk tid hadde den blitt en kosmopolitisk senter i det østlige Middelhavet, og i henhold til kristen tradisjon var det også stedet hvor apostelen Andreas fikk sitt martyrium. Gamlebyen ble ødelagt under den greske selvstendighetskrigen som begynte i 1821. Byen ble i 2006 valgt til Europeisk kulturhovedstad.
Byen har blitt kalt for «Hellas port til Vesten», og er et kommersielt sentrum Fra havnen blir det eksportert rosiner, korinter, olivenolje og vin. Byen har en betydelig tekstil- og lærindustri, og driver særlig med handel til Italia og resten av Vest-Europa. Den har to offentlige universiteter og et teknologisk institutt, en stor studentbefolkning og et betydelig vitenskapelig senter innenfor teknologisk utdannelse. Rio-Antirio-broen knytter Patras' vestlige forstad Rio til byen Antirrio og Peloponneshalvøya til det greske fastlandet.
Hver februar er byen vert for et av Europas største og mest fargerike karnevaler, hvor de mest kjente trekkene er store satiriske flåter og ekstravagante fester og parader. Det har mange tusener av besøkende. Patras er også kjent for å støtte egen gresk kultur med framføringer innenfor moderne teater- og litteratur. Byen var europeisk kulturhovedstad i 2006. 


== Referanser ==


== Eksterne lenker ==
Offisielt nettsted 
(en) Patras – kategori av bilder, video eller lyd på Commons 
(en) Patras – galleri av bilder, video eller lyd på Commons
Fylkesvei 1430

Fylkesvei 1430 går mellom Skui og Økrisletta i Bærum.
Veien var frem til 26. mai 2009 del av europavei 16.
Frem til 2019 hadde veien mellom Bjørgumsaga og Vøyenenga betegnelsen fylkesvei 182. Per oktober 2021 var denne traséen overført til fylkesvei 168.


== Kommuner og knutepunkter ==

 Bærum


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1430
(no) Statens vegvesen – trafikkmeldinger
Germanische Leitstelle

Germanische Leitstelle var under andre verdenskrig en avdeling under SS-Hauptamt. Det hadde oppsyn med såkalt «germansk arbeid», det vil si rekruttering og propagandavirksomhet til SS i Oslo, København, Brussel og Haag. Sjef for SS-Hauptamt i Berlin var Obergruppenführer Gottlob Berger.


== Germanische Leitstelle i Norge ==

Germanische Leitstelle i Oslo ble etablert i 1941 og ble ledet av SS-Hauptsturmführer Karl Leib, svigersønnen til Gottlob Berger. Tyske myndighter rekvirerte Aschehoug-villaen i Drammensveien 99 som kontor for enheten. Høsten 1943 ble den flyttet til jugendvillaen i Colbjørnsens gate 1 bak slottet.
Blant oppgavene fra til organisasjonen var å rekruttere soldater til Waffen-SS' avdelinger for norske frivillige og medlemmer til Germanske-SS Norge. Germanische Leitstelle distribuerte propagandamateriale og ga dessuten ut tidsskriftene Germansk Budstikke og SS-Heftet, som var den norske utgaven av SS-Leitheft. De fikk senere også oppgaven å koordinere såkalt vitenskapelige arbeid for SS, Germanisches Wissenschaftinnsats, i Norge og overså derfor Ahnenerbes norske delegasjon, som var ledet av professor Hans Schwalm.
Ettersom Germanische Leitstelle arbeidet etter Heinrich Himmler og SS' pangermanske ideologi, hadde de et anstrengt forhold til Vidkun Quisling og NS-ledelsen. Pangermanismen hadde som endelig mål å samle hele den germanske rasen i ett stort rike. Quisling så på denne ideologien som en trussel mos NS' mer nasjonalistiske ideologi.


== Litteratur ==
Bogen, Olav Christoffer: Fremst i fylkingen. Germanske-SS Norge. Organisasjonens historie, skoleringsvirksomhet og ideologi. Masteroppgave i historie, Universitetet i Oslo, 2008.
Emberland, Terje og Fure, Jorunn Sem (red.): Jakten på Germania: Fra nordensvermeri til SS-arkeologi, Oslo 2009.
Fure, Jorunn Sem: «Vitenskap og totalitær statsmakt», Historisk Tidsskrift, b. 83, nr 3 (2004).
Fure, Jorunn Sem: Universitetet i kamp 1940–1945, Oslo 2007.
Sørensen, Øystein: «Germanische Leitstelle in Norwegen», i Dahl, Hans Fredrik: Norsk krigsleksikon 1940-45, Oslo 1995.
Av norrøn ætt

Av norrøn ætt er Helheim sitt andre full-lengde album. Det ble utgitt i 1997 på CD (Solistitium Records) og LP (Perverted Taste). Albumet ble utgitt på nytt på Dark Essence Records i 2006 som digipak. Logo og cover-kunst av H'grimnir. Gjestemusikere er Haldis på fiolin og Belinda på trompet og med sopran-vokaler. 


== Sporliste ==
Alle tekster av V’gandr om ikke annet angitt
«En forgangen tid» – 2:54 (musikk: Hrymr)
«Vinterdøden» – 10:18 (musikk: H’grimnir)
«Fra ginnunga-gap til evig tid» – 6:50 (musikk: V’gandr)
«Mørk, evig vinter» – 9:25 (musikk: V’gandr)
«Åpenbaringens natt» – 7:24 (musikk: V’gandr)
«De eteriske åndevesenes skumringsdans» – 8:45 (musikk: H’grimnir)
«Av norrøn ætt» – 9:34 (musikk: H’grimnir)


== Musikere ==


=== Helheim ===
H’grimnir: gitarer, vokal
Hrymr: trommer, piano, jødeharpe
V’gandr: bassgitar, vokal


=== Gjester ===
Belinda: vokal (sopran), trompet
Haldis: fiolin


== Produksjon, PR ==
Engineer – Pytten
Produsenter – Helheim, Pytten
Logo og cover-kunst – H'grimnir.
Layout – BB&E Advertising, Erik Andersen, Jonne, Scan-Lito
Fotograf – Helge Skodvin


== Referanser ==


== Eksterne lenker ==
(en) Av norrøn ætt på Discogs 
(en) Av norrøn ætt på MusicBrainz
Olivia Hussey

Olivia Hussey (født Olivia Osuna 17. april 1951 i Buenos Aires i Argentina) er en britisk skuespiller som er mest kjent for sin rolle som Julie i Franco Zeffirelli sin filmversjon av Romeo og Julie fra 1968. Hun debuterte som skuespiller i filmene The Battle of the Villa Fiorita og Cup Fever i 1965 og hun har siden den gang medvirket i over 41 filmer. 


== Bakgrunn og familie ==
Hussey ble født som Olivia Osuna i Argentina og flyttet 7 år gammel til London sammen med moren og broren. Hun snakket engelsk med svak spansk aksent da hun medvirket som Julie Zeffirellis film. Faren var den argentinske operasangeren Andres Osuna av spansk herkomst og moren var sekretæren Alma Joy Hussey datter av briter som bodde i Buenos Aires. Foreldrene ble skilt da hun var to år gammel Hun hadde ikke fylt 16 år da innspillingen begynte og hadde ikke hatt kjæreste.Hussey ble først gift med skuespilleren Dean Paul Martin (sønn av Dean Martin) i 1971. De fikk sønnen Alexander Dean Martin sammen. Han ble senere skuespiller i likhet med foreldrene. Martin og Hussey tok ut skilsmisse i 1978. Dean Paul Martin omkom i 1987 da hans F-4 Phantom jagerfly styrtet i San Bernardino-fjellene i California.I 1980 giftet Hussey seg på nytt med den japanske musikeren Akira Fuse og de fikk sønnen Max (født 1983) sammen. Hun ble skilt fra Fuse i 1989 og to år senere giftet hun seg med den amerikanske musikeren David Glen Eisley. I oktober 1993 fødte hun en datter som de kalte India Eisley som også jobber som skuespiller og spiller inn en tenåringsdramaserie som heter The Secret Life of the American Teenager.


== Karriere ==
Hun opptrådte 13 år gammel i The Prime of Miss Jean Brodie i teateroppsetning sammen med Vanessa Redgrave.Hennes mest kjente roller inkluderer blant annet rollen som Jessica Bradford i den kanadiske skrekkfilmen Black Christmas fra 1974, som Maria (Jesu mor) i TV-produksjonen av Jesus fra Nasaret fra 1977 og rollen som Rosalie Otterbourne i filmen Death on the Nile (1978) der kjente skuespillere som Peter Ustinov var med. I 2003 spilte Hussey hovedrollen i en filmatisering av livet til Mor Teresa som hun ble tildelt en CAMIE-pris for.
Hussey har blitt hyllet av mange for sin unike stemme. Ektemannen hennes foreslo at hun skulle prøve ut stemme-arbeid i en animasjonsfilm. Hun har derfor en håndfull bemerkelsesverdige kreditter og ble nominert for "Outstanding Individual Achievement» og hun ble nominert til en Annie Awards for sitt arbeid i filmen Batman Beyond.


== Referanser ==


== Eksterne lenker ==
Offisielt nettsted 
(en) Olivia Hussey – kategori av bilder, video eller lyd på Commons 
(en) Olivia Hussey på Internet Movie Database 
(sv) Olivia Hussey i Svensk Filmdatabas 
(fr) Olivia Hussey på Allociné 
(en) Olivia Hussey på AllMovie 
(en) Olivia Hussey hos Rotten Tomatoes 
(en) Olivia Hussey hos The Movie Database 
(en) Olivia Hussey hos Behind The Voice Actors 
Olivia Hussey på Twitter
Christian Bösiger

Christian Bösiger (født 22. mars 1984 i Olten) er en sveitsisk badmintonspiller. Han har ingen større internasjonale mesterskapstitler, men kvalifiserte seg for VM i 2007 der han tapte i første runde mot Chetan Anand fra India. Bösinger var tatt ut til å representere Sveits under Sommer-OL 2008, der han røk ut i andre runde mot Przemysław Wacha fra Polen. 


== Referanser ==


== Eksterne lenker ==
(en) Christian Bösiger – Olympics.com 
(en) Christian Bösiger – Olympic.org 
(en) Christian Bösiger – Olympedia 
(en) Christian Bösiger – Sports-Reference (OL-resultater – arkivert) 
(en) Christian Bösiger – BWF (bwf.tournamentsoftware.com) 
(en) Christian Bösiger – BWF (bwfbadminton.com) 
(en) Christian Bösiger – TheSports.org 
(en) Christian Bösiger – TheSports.org
Bao Chunlai

Bao Chunlai (født 17. februar 1983 i Changsha) er en kinesisk badmintonspiller. Han har ingen større internasjonale mesterskapstitler, har ett sølv og to bronser fra verdensmesterskap. Chunlai var tatt ut til å representere Kina under Sommer-OL 2008, der han røk ut i kvartfinalen mot Lee Hyun-il fra Sør-Korea. 


== Referanser ==


== Eksterne lenker ==
(en) Bao Chunlai – Olympedia 
(en) Bao Chunlai – Sports-Reference (OL-resultater – arkivert) 
(en) Bao Chunlai – BWF (bwf.tournamentsoftware.com) 
(en) Bao Chunlai – BWF (bwfbadminton.com) 
(en) Bao Chunlai – TheSports.org
Wang Manli

Wang Manli (født 17. mars 1973 i Mudanjiang, Heilongjiang) er en kinesisk skøyteløper som vant sølvmedalje på damenes 500 m ved Vinter-OL 2006 og tok sølvmedalje sammenlagt under sprint-VM i 2006. Hun vant 500 m under VM på skøyter, enkeltdistanser for damer i både 2004 og 2005.


== Personlige rekorder ==


== Referanser ==


== Eksterne lenker ==
(en) Wang Manli – Olympics.com 
(en) Wang Manli – Olympic.org 
(en) Wang Manli – Olympedia 
(en) Wang Manli – Sports-Reference (OL-resultater – arkivert) 
(cn) Wang Manli – Kinas olympiske komité 
(en) Wang Manli – Speedskatingbase.eu 
(en) Wang Manli – SpeedSkatingNews.info 
(en) Wang Manli – SpeedSkatingStats.com 
(en) Wang Manli – TheSports.org 
«Wang Manli» (engelsk). Skateresults.com. Arkivert fra originalen 6. januar 2008. Besøkt 16. desember 2015.
Jernbane i Burundi

Per 2010 eksisterer det ingen nasjonal jernbaneinfrastruktur i Burundi. Landet har imidlertid planer om å opprette jernbaneforbindelse til nabolandene.


== Foreslåtte jernbaneforbindelser til naboland ==
 Den demokratiske republikken Kongo - Den demokratiske republikken Kongo har sporvidden 1 067 mm på sitt nettverk
 Rwanda - Rwanda har ingen jernbanenettverk per i dag
 Tanzania - Tanzania har meterspor (1 000 mm) og spor med sporvidden 1 067 mm, TAZARA


== Se også ==
Transport i Burundi
East African Railway Master Plan
Liste over jernbanestasjoner i Burundi
Ville Lång

Ville Lång (født 14. februar 1985) er en finsk badmintonspiller. Han har ingen større internasjonale mesterskapstitler, men har en bronsemedalje fra Junior-VM i 2003. Lång var tatt ut til å representere Finland under Sommer-OL 2008, der han røk ut i tredje runde mot Sony Dwi Kuncoro fra Indonesia. 


== Referanser ==


== Eksterne lenker ==
(en) Ville Lång – Olympedia 
(en) Ville Lång – Sports-Reference (OL-resultater – arkivert) 
(en) Ville Lång – BWF (bwf.tournamentsoftware.com) 
(en) Ville Lång – BWF (bwfbadminton.com) 
(en) Ville Lång – TheSports.org
Bob Elliott

Robert Brackett «Bob» Elliott (født 26. mars 1923, død 2. februar 2016) var en amerikansk komiker og skuespiller, best kjent fra komikerduoen Bob & Ray, sammen med Ray Goulding. Giftet seg med sin kone Lee i 1954 og fikk 5 barn, deriblant komikeren og skuespilleren Chris Elliott. Han var også bestefaren til komikeren og skuespilleren Abby Elliott, kjent fra Saturday Night Live.


== Filmografi ==


=== Film ===


=== Television ===


== Referanser ==


== Eksterne lenker ==
(en) Bob Elliott på Internet Movie Database 
(sv) Bob Elliott i Svensk Filmdatabas 
(fr) Bob Elliott på Allociné 
(en) Bob Elliott på AllMovie 
(en) Bob Elliott hos The Movie Database 
(en) Bob Elliott hos Internet Broadway Database 
(en) Bob Elliott hos Behind The Voice Actors 
Bob Elliott hos NNDB
A Professionally Funny Family
Landsmannschaft

Landsmannschaft kan referere til

et slags brorskap, se Landsmannschaft (Studentenverbindung)
et forbund for landsforviste som oppstår etter den andre verdenskrig
Nicky Katt

Nicholas Lea «Nicky»" Katt (født 11. mai 1970 i Sør-Dakota) er en amerikansk skuespiller som er mest kjent for sin rolle som den uortodokse læreren Harry Senatet i David E. Kelley sin TV-dramaserie Boston Public. 
Katt har vært med i mange filmer og han spiller ofte usympatiske karakterer for eksempel voldtektsmannen i A Time to Kill og som en bitter business-rival i filmen Boiler Room. Han var også opprinnelig med som stjerne i den nye serien The Evidence som skulle komme på skjermen i løpet av våren 2006, men han ble erstattet i siste liten av skuespillerkollega Rob Estes. Han var også stemmen til karakteren Atton Rand i Star Wars Knights of the Old Republic II: The Sith Lords.
Nicky Katt debuterte som skuespiller med karakteren Bookie i TV-serien Fantasy Island i 1980. Han har spilt i mange kjente filmer siden han debuterte som skuespiller, blant annet i filmen A Time Kill (1996), The Way of the gun (2002), Secondhand Lions (2003) og han var med som et SWAT-medlem i filmen The Dark Knight fra 2008.


== Filmografi ==
1989 Nabo-hysteri som Steve Kuntz.
1993 Dazed and Confused som Clint Bruno.
1997 Batman & Robin som Spike.
1998 One True Thing som Jordan Belzer.
1999 The Limey som Stacy. En leiemorder.
2000 En time fra Wall Street som Greg Weinstein.
2002 Insomnia som Fred Duggar.
2007 Grindhouse som Joe.
2013 Mitt liv med Liberace som mr. Y


== Referanser ==


== Eksterne lenker ==
(en) Nicky Katt på Internet Movie Database 
(sv) Nicky Katt i Svensk Filmdatabas 
(da) Nicky Katt på Filmdatabasen 
(da) Nicky Katt på Scope 
(fr) Nicky Katt på Allociné 
(en) Nicky Katt på AllMovie 
(en) Nicky Katt hos The Movie Database